 Република Србија

Аутономна Покрајина Војводина

Oпштина Житиште

Комисија за доделу средстава

црквама и верским заједницама

Житиште, Цара Душана 15

Број: II-401-35/2025-2

Датум: 17.04.2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 43. Закона о буџетском систему („Службени гласник Републике Србије“ број 54/2009, члана 28. Закона о црквама и верским заједницама („Службени гласник Републике Србије“ број 36/2006), члана 5. Одлуке о изменама и допунама одлуке о буџету Општине Житиште за 2024. годину („Службени лист Општине Житиште“ број 23/2024), Комисија за доделу средстава црквама и верским заједницама, у складу са Правилником о начину финансирања цркава и верских заједница из буџета општине Житиште („Службени лист општине Житиште“ број 9/2013), Комисија за доделу средстава црквама и верским заједницама донела је

О Д Л У К У

Додељују се средства из буџета општине Житиште на основу Правилника о начину финансирања цркава и верских заједница и поднетих захтева по расписаном Јавном конкурсу за финансирање пројеката цркава и верских заједница из буџета Општине Житиште и то:

Српској православној црквеној општини Честерег у висини од 400.000,00 (четиристотине хиљада) динара за област - Суфинансирање унутрашњих радова - инвестиционог одржавања верских храмова (цркава), пројекат -Унутрашњи радови у црквеном објекту

ОБРАЗЛОЖЕЊЕ

Јавни конкурс за финансирање пројеката цркава и верских заједница из буџета Општине Житиште расписан је 24.03.2025. године, број II-401-35/2025 и био је објављeн на званичном сајту Општине Житиште, [www.zitiste.rs](http://www.zitiste.rs).

Благовремено је пристигла једна пријава цркве:

1. Српска православна црквена општина Честерег

Комисија за сарадњу са удружњеима грађана је проверила правовременост и комплетност пристигле пријаве. Након извршеног прегледа Комисија је констатовала да пристигла пријава Српске православне црквене општина Честерег остварује услове конкурса.

Имајући у виду напред наведено, Комисија за доделу средстава црквама и верским заједницама одлучила је као у диспозитиву.

На основу ове Одлуке Председник Општине закључује појединачни уговор са подносиоцем захтева.

ПОУКА О ПРАВНОМ ЛЕКУ

Против ове Одлуке може се поднети жалба Општинском већу - Комисија за доделу средстава црквама и верским заједницама, у року од 3 дана од дана oбјављивања ове Одлуке. Жалба не одлаже извршење ове Одлуке.

Одлука се објављује на огласној табли Општине Житиште и на интернет страници Општине Житиште [www.zitiste.rs](http://www.zitiste.rs)

Председник комисије за доделу средстава

црквама и верским заједницама

Дијана Барнес с.р.